CELEX: 62012TN0518
Language: lv
Date: 2012-11-27 00:00:00
Title: Lieta T-518/12: Prasība, kas celta 2012. gada 27. novembrī — Spirlea /Komisija

2.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 32/21
            
         Prasība, kas celta 2012. gada 27. novembrī — Spirlea/Komisija
   (Lieta T-518/12)
   2013/C 32/33
   Tiesvedības valoda — vācu
   
      Lietas dalībnieki
   
   
      Prasītāji: Darius Nicolai Spirlea (Capezzano Pianore, Itālija) un Mihaela Spirlea (Capezzano Pianore) (pārstāvji — V. Foerster un T. Pahl, advokāti)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               pieņemt saskaņā ar LESD 263. pantu iesniegto prasības pieteikumu;
            
         
               —
            
            
               atzīt prasības pieteikumu par pieņemamu;
            
         
               —
            
            
               atzīt prasības pieteikumu par pamatotu un tādēļ atzīt, ka atbildētāja ir pieļāvusi būtiskus procesuālos pārkāpumus un pārkāpusi vairākas materiālo tiesību normas;
            
         
               —
            
            
               pamatojoties uz iepriekš minēto, atcelt atbildētājas 2012. gada 27. septembra lēmumu par ES pilotprocedūras Nr. 2070/11/SNCO (Nr. Ares(2012) 1135073) izbeigšanu;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza trīs pamatus.
   
               1)
            
            
               Pirmais pamats: ES pilotprocedūras uzsākšana, nenorādot nekādu juridisko pamatu (LESD 290. un 291. pants).
               
                           —
                        
                        
                           Šī pamata ietvaros tiek apgalvots, ka ar ES pilotprocedūras uzsākšanu ir noteikts papildu procesuāls nosacījums, kas nav paredzēts LESD 258. pantā. Šo procesuālo nosacījumu, kuru Komisijai atbilstoši ES līgumiem nav tiesību vai pilnvaru noteikt, Komisija izmanto prettiesiskā un nepārskatāmā procedūrā, vienlaikus sagrozot LESD 258. pantā paredzēto pienākumu neizpildes procedūru.
                        
                     
         
               2)
            
            
               Otrais pamats: Komisijas 2002. gada 20. marta paziņojuma, kas adresēts Eiropas Parlamentam un Eiropas Ombudam, par attiecībām ar sūdzības iesniedzēju saistībā ar Kopienu tiesību pārkāpumiem (1) pārkāpums.
               
                           —
                        
                        
                           Šajā ziņā prasītāji norāda, ka Komisija patvaļīgi nav ņēmusi vērā savu paziņojumu par attiecībām ar sūdzības iesniedzēju saistībā ar Kopienu tiesību pārkāpumiem un ir nolēmusi, neatstājot nekādu izvēli prasītājiem, izskatīt sūdzību ES pilotprocedūrā, kuras noteikumus viņi nezin.
                        
                     
         
               3)
            
            
               Trešais pamats: pienākuma norādīt pamatojumu pārkāpums.
               
                           —
                        
                        
                           Šī pamata ietvaros tiek apgalvots, ka Komisijas pamatojumā nav iekļauti konstatētie fakti attiecībā uz Regulas (EK) Nr. 1394/2007 (2) piemērošanu un nav izvērtēti prasītāju saistībā ar ES tiesībām izteiktie īpašie iebildumi.
                        
                     
         
      (1)  OV C 244, 5. lpp.
   
      (2)  Eiropas Parlamenta un Padomes 2007. gada 13. novembra Regula (EK) Nr. 1394/2007 par uzlabotas terapijas zālēm, un ar ko groza Direktīvu 2001/83/EK un Regulu (EK) Nr. 726/2004 (OV L 324, 121. lpp.).